recursal/SuperWikiNEXT-32B huggingface dataset:
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**כה יקר ללבי** (באנגלית: **So Dear to My Heart**, נקרא בארץ בהפצתו המקורית **קרוב לליבי**) הוא סרט ילדים אמריקאי עם קטעי הנפשה תוצרת אולפני ההנפשה של וולט דיסני משנת 1948 עם בובי דריסקול וברל אייבס בתפקידים הראשיים.

זה סרטו הראשון של אייבס ששר בו מספר שירים ומלווה עצמו בגיטרה. שירו "Lavender Blue" היה מועמד לפרס אוסקר לשיר המקורי הטוב ביותר.

ב-1949 הוענק לבובי דריסקול פרס אוסקר לשחקן הצעיר על משחקו בסרט זה ובסרט החלון.

התסריט מבוסס על ספר הילדים "Midnight and Jeremiah" של סטרלינג נורת' (אנ') מ-1943.

תקציר העלילה
------------

ג'רמיה קינקייד (בובי דריסקול) גר עם סבתו "גרני" קינקייד (באולה בונדי) בחווה בכפר קטן באינדיאנה, 1903. הוא חובב סוסים ומתרגש כאשר מגיעה לכפר רכבת וממנה יורד סוס המרוצים המפורסם Dan Patch (אנ'). הסוס מורד מהרכבת על מנת שהנפח המקומי "הדוד" היירם (ברל אייבס) שולף מפרסתו מסמר עקום. ג'רמיה חולם להיות רוכב סוסים.

בדיר נולדים תאומים, כבש לבן ושחור. הכבשה דוחה את השחור וג'רמיה מאמץ אותו וקורא לו דני על שם סוס המרוצים. הוא מבלה אתו הרבה ביחד עם שכנתו וחברתו טילדי (לואנה פאטרן)..

דני הוא כבש שובב וגורם נזקים גדולים בכפר ובעיקר בחווה. הסבתא רוצה למכור אותו אבל רחמיה נכמרים על ג'רמיה. הדוד היירם מתקן את הנזקים וגם מעודד את ג'רמיה להשתתף ביריד החקלאים המחוזי. ג'רמיה מהסס אבל כאן מופיע בהנפשה, הינשוף החכם ומעודד אותו בדוגמאות מההיסטוריה כמו דוד שגבר על גוליית וברוס מלך סקוטלנד שגבר על האנגלים.

כדי לממן את ההשתתפות בתחרות עובד ג'רמיה בעבודות שליחויות ומביא חלות דבש לחנות המקומית. הסבתא שהתנגדה להשתתפות בתחרות מסכימה לכך לבסוף.

אנשי העיירה נפרדים מג'רמיה ודני שעולים לרכבת. בתחרות לא זוכה ג'רמיה במקום ראשון כי הכבש שלו שחור וגם אין לו אילן יוחסין אבל השופט הראשי (הארי קארי) מתרשם מהטיפול שהעניק ג'רמיה לדני ומעניק לו פרס מיוחד. כל אנשי העיירה מקבלים בהתלהבות את ג'רמיה ודני ברדתם מהרכבת.

צוות השחקנים
------------

| שם השחקן/ית | שם הדמות | הערות |
| --- | --- | --- |
| בובי דריסקול | ג'רמיה קינקייד |  |
| ברל אייבס | ה"דוד" היירם |  |
| באולה בונדי | "גרני" קינקייד | הסבתא |
| לואנה פאטן | טילדי | חברתו של ג'רמיה |
| הארי קארי |  | שופט ראשי ביריד |

קישורים חיצוניים
----------------

* 

* אתר האינטרנט הרשמי של כה יקר ללבי (באנגלית)

* "כה יקר ללבי", במסד הנתונים הקולנועיים IMDb (באנגלית)

* "כה יקר ללבי", באתר AllMovie (באנגלית)

* "כה יקר ללבי", באתר Rotten Tomatoes (באנגלית)

* "כה יקר ללבי", במסד הנתונים הקולנועיים KinoPoisk (ברוסית)
* כה יקר ללבי, באתר TCM
* ברל אייבס שר "Lavender Green" בסרט, באתר יוטיוב
* השיר "כה יקר ללבי" בתחילת הסרט, באתר יוטיוב

הערות שוליים
------------

1. ↑
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**כוכבים ופסים לעד** (באנגלית: **Stars and Stripes Forever**) הוא סרט ביוגרפי אמריקאי משנת 1952 בצבעי טכניקולור, בבימויו של הנרי קוסטר, עם קליפטון וב, רוברט וגנר, דבורה פאג'ט ורות האסי בתפקידים הראשיים.

הסרט הוא על המלחין והמנצח ג'ון פיליפ סוזה שכונה "מלך המרשים" והוא מבוסס באופן רופף על האוטוביוגרפיה שלו "Marching Along". בסרט מתואר שמנגן צעיר הגה את כלי הנשיפה סוזאפון אבל במציאות זה היה תכנונו של סוזה בעצמו.

בסרט מנוגנים המרשים המפורסמים שלו כמו "כוכבים ופסים לעד", "וושינגטון פוסט" "סמפר פידליס (נאמנות לנצח)" ועוד וכן יצירות אחרות שלו כמו האופרטה "אל קפיטן" וקטעים נוספים כמו "הפרשים הקלים" של פרנץ פון סופה.

תקציר העלילה
------------

בשנת 1890 מבקש סרג'נט מייג'ור ג'ון פיליפ סוזה להשתחרר מתפקידו כמנצח תזמורת חיל הנחתים של ארצות הברית כדי לפתוח בקריירה פרטית. הוא מנמק זאת במשכורת הנמוכה שהוא מקבל שאינו יכול לפרנס בה את אשתו ג'ני (רות האסי) ושלושת ילדיו. הוא מבקש לשחרר גם את נגן הסוזאפון, וילי ליטל (רוברט וגנר) שאתו ועם חברתו הזמרת לילי בקר (דבורה פאג'ט) נמצאים סוזה ואשתו ביחסי חברות.

לפני כן הוא מוזמן לנגן לפני הנשיא בנג'מין הריסון וזוכה לכבוד ולהערכה לאחר שהוא מנצח שם על המרש "סמפר פידליס" (נאמנות לתמיד).

בניו יורק בוחן סוזה את מיטב הנגנים ומקים תזמורת מפוארת. הנגנים לא מורשים להביא את נשותיהם אבל לילי מצטרפת אליהם בתור זמרת.

הם מופיעים ברחבי ארצות הברית בהצלחה כבירה. כאשר סוזה מקבל הודעה כי הביקור שלהם באטלנטה בוטל בגלל שתזמורות אחרות נכשלו, הוא מגיע עם תזמורתו בצעדה כשהם מנגנים את המנון מדינות דרום ארצות הברית, "דיקסי", לתשואות הקהל. סוזה ותזמרתו מלווים מקהלת אפרו-אמריקים בשיר "מזמור הקרב על הרפובליקה".

היחסים בין לילי לווילי מתהדקים והם מחליטים להתחתן באופן סודי כדי שהיא תוכל להמשיך להופיע עם התזמורת. הסוד מתגלה לסוזה אבל הוא לא מגיב.

סוזה מנצח בכל רחבי אירופה - בפני המלכה ויקטוריה, הקיסר פרנץ יוזף, הקיסר וילהלם השני ועוד.

ב-1898 פורצת מלחמת ארצות הברית-ספרד. וילי מתגייס ונועבר לקובה שם הוא נפצע ורגלו נקטעת. באותו זמן נמצאת לילי בחזרות לאופרטה "אל קפיטן" של סוזה בניו יורק. וילי מוחזר לניו יורק ומאושפז בבית חולים צבאי. 

סוזה מארגן הופעה לחיילים הפצועים. הוא מכריז על המרש החדש שלו ומבקש מוילי לעלוץ ולתפוס את מקומו בתזמורת עם הסוזפון. וילי עולה בעזרת קבים, תופס את הסוזאפון והתזמורת מתחילה לנגן את "כוכבים ופסים לעד" לקול תשואות הקהל. בסיום רואים את המרש הזה מבוצע על ידי מספר תזמורות על רקע בניין הקפיטול כשדמותו של סוזה צועדת ביניהן.

פרסים
-----

* הסרט היה מועמד לפרס גלובוס הזהב לסרט הטוב ביותר - קומדיה או מוזיקלי.
* קליפטון וב היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.
* רוברט וגנר היה מועמד לפרס גלובוס הזהב לכישרון החדש המבטיח ביותר.

קישורים חיצוניים
----------------

* "כוכבים ופסים לעד", במסד הנתונים הקולנועיים IMDb (באנגלית)
* "כוכבים ופסים לעד", באתר AllMovie (באנגלית)
* "כוכבים ופסים לעד", באתר Rotten Tomatoes (באנגלית)
* "כוכבים ופסים לעד", במסד הנתונים הקולנועיים KinoPoisk (ברוסית)
* כוכבים ופסים לעד, באתר TCM
* קדימון לכוכבים ופסים לעד, באתר יוטיוב
* "סמפר פידליס" עם הנשיא הריסון, באתר יוטיוב
* "דיקסי" באטלנטה, באתר יוטיוב
* "גלורי גלורי הללויה" באטלנטה, באתר יוטיוב
* סצנת הסיום - מרש "כוכבים ופסים לעד", באתר יוטיוב
פיצה קליפורנית במסעדת Chez Panisse - אחת מאבני היסוד של המטבח הקליפורני
**מטבח קליפורני** (באנגלית: **California cuisine**) הוא סגנון בישול מודרני המאופיין בשימוש בחומרי גלם טריים ועונתיים בדגש על התוצרת המקומית.

המטבח הקליפורני שם דגש על פרזנטציה מרשימה. סגנון הבישול הקליפורני מציע בדרך כלל מזון דל בשומנים רוויים והרבה מאוד ירקות ופירות טריים, בשר רזה ופירות ים מחוף קליפורניה.

המונח "מטבח קליפורני" נוצר במהלך שנות ה-70 של המאה הקודמת כתוצאה מרצונם של שפים גדולים מאזור קליפורניה שמאסו בתעשיית המזון האמריקאית הטיפוסית שכללה לרוב בישול ממזון קפוא, מעובד ומוכן מראש ורצו לבשל מזון טעים וטרי יותר הכולל חומרי גלם טריים ומקומיים.

המטבח הקליפורני מאופיין בשילוב סגנונות וטעמים ממטבחים שונים בעולם. המטבח הקליפורני מקבל השראה רבה ממנות וטעמים מהמטבח הצרפתי, המטבח האיטלקי, המטבח המקסיקני, המטבח הסיני והיפני. מעבר לעובדה שמדובר במטבחים המפורסמים בעולם אחת הסיבות הנוספות שמטבחים אלו השפיעו על המטבח הקליפורני היא כמות המהגרים הגדולה החיה במדינה.
המטבח הקליפורני שואב השראה בעיקר ממטבחים אלו, אך לא רק הבישול הקליפורני נמצא תמיד ברצון לחדש ולהתקדם ולכן מגוון כדרך קבע את הטעמים וסגנונות הבישול.

היסטוריה
--------

אליס ווטרס, שפתחה את מסעדת Chez Panisse בשנת 1971 בברקלי, קליפורניה, הייתה מחלוצות הקונספט של המטבח קליפורני. 
וולפגנג פאק היה גם מחלוצי המטבח הקליפורני שפתח ביחד עם פטריק טרייל את מסעדתו Ma Maison.

מנות ייחודיות
-------------

* פיצה קליפורנית - וולפגנג פאק נתפס כהוגה הרעיון של הפיצה הקליפורנית.  
הפיצות נאפות בדרך בנפרד רק הבצק או לכל היותר עם הרוטב והגבינה ורק לאחר אפייתם מוסיפים להם את התוספות הרצויות. ירקות טריים ורעננים, דגים טריים, קרם פרש ועוד מגוון תופסות שונות ומשונות לפי תפיסתו של השף.  
כמו כן פיצות מיוחדות עם רעיון ונושא מובהק.   
לדוגמה פיצות עם רוטב חמאת בוטנים במקום רוטב עגבניות ואגוזים טחונים כתוספת. גם כאן שפים רבים לוקחים את הפיצות האלו למקומות רחוקים, משונים וטעימים.

הערות שוליים
------------

1. ↑  Straus, Karen Cope (ביוני 1997). "Alice Waters: Earth Mother of California Cuisine". *Vegetarian Times*. Because of Waters, we now have lighter, fresher California cuisine based on locally-grown, seasonal food `{{cite news}}`:  (עזרה)
2. ↑  "Food Fight, Revolution Never Tasted So Good!"
3. ↑  Schwartz, Charlie (15 באוקטובר 2013). "6 Lessons From The Pioneer Of Modern California Cuisine". *Huffington Post*. Huffington Post. `{{cite news}}`:  (עזרה)
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**כישופי אהבה** (באנגלית: **Bell, Book and Candle**) הוא סרט קולנוע אמריקאי מסוגת דרמה רומנטית משנת 1958 בבימויו של ריצ'רד קווין, עם קים נובק וג'יימס סטיוארט בתפקידים הראשיים.

התסריט מבוסס על המחזה "פעמון, ספר ונר" מאת ג'ון ון דרוטן. העלילה היא על אנשים שיש להם תכונות על אנושיות של כישוף ובהם הם מסוגלים להשפיע על רגשות של אחרים ובעיקר על רגש האהבה.

תקציר העלילה
------------

ג'יל הולרויד (קים נובק) היא בעלת חנות למכירת קישוטים אפריקאים בניו יורק. יש לה תכונות כישוף וכן לאחיה ניקי (ג'ק למון) ולדודתה קוויני (אלזה לנצ'סטר). בערב כריסמס היא בודדה ומנסה את קסמיה על שפרד "שפ" הנדרסון (ג'יימס סטיוארט) גבר מבוגר שגר מעל החנות. דודתה קוויני נכנסת לדירתו בכוח קסמיה ומשבשת לו את הטלפון. שפ יורד לחנותה של ג'יל כדי לדווח על התקלה. מתפתחת שיחה ולאחריה מגלה קוויני לג'יל כי שפ מאורס למרל קיטרידג' (ג'ניס רול) ומזמינה את כולם למועדון "זודיאק" שם מועסק ניקי כמתופף בתזמורת.

במועדון מגלה ג'יל כי מרל היא יריבתה מימי הקולג'. בכוח קסמיה היא מקרבת את אנשי התזמורת לאזניה של מרל שנאלצת לברוח משם עם שפ.

שפ הוא בעל הוצאה לאור, הוא רואה אצל ג'יל את הספר "קסם במקסיקו" ואומר כי היה רוצה לפגוש את המחבר סידני רדליץ' (ארני קובקס). ג'יל מפעילה את קסמיה באמצעות החתול הסיאמי שלה - "פאיווקט". היא גורמת לשפ להתאהב בה והוא מבטל את נישואיו למרל.

הם מבלים ביחד בניו יורק ומתחבקים על גג בניין פלאטאיירון. בהשפעת קסמיה, מגיע סידני לשפ ומבקש לכתוב ספר על מכשפים בניו יורק. ניקי שגם הוא מכשף, מסכים לעזור לו כדי להרוויח מזה אך ג'יל אינה רוצה ששמה ישתרבב לספר ומפעילה את קסמיה כדי ששפ ידחה אותו.

לבסוף ג'יל מתוודה לפני שפ כי אהבתם היא בגלל כישופיה. שפ אינו מאמין לה אך קוויני שגם היא מכשפה, מאשרת זאת. הוא הולך לניקי וביחד עם סידני הם מגיעים לביתה של ביאנקה דה פאס (הרמיוני גינגולד) שרוקחת לו שיקוי שמשחרר אותו מכישופיה של ג'יל.

שפ הנזעם מתעמת עם ג'יל, עוזב את הבית בחזרה למרל ונותן לג'יל מתנה - מטאטא של מכשפות. הוא עצבני ורב ועוזב גם את מרל.

ג'יל מוסרת את החתול לקוויני, כעת היא מאוהבת ולכן כושר הכישוף נעלם ממנה. החתול מגיע למשרדו של שפ והוא מחזיר אותו לג'יל. הוא מבחין בדמעותיה ומבין שכעת היא באמת מאוהבת והם מתחבקים.

צוות השחקנים
------------

| שם השחקן/ית | שם הדמות | הערות |
| --- | --- | --- |
| קים נובק | ג'יליאן "ג'יל" הולרויד |  |
| ג'יימס סטיוארט | שפרד "שפ" הנדרסון | מו"ל |
| ג'ק למון | ניקי הולרויד | אחיה של ג'יל |
| אלזה לנצ'סטר | קוויני הולרויד | דודתם של ג'יל וניקי |
| הרמיוני גינגולד | ביאנקה דה פאס | מכשפה |
| ארני קובקס | סידני רדליץ' | סופר |
| ג'ניס רול | מרל קיטרידג' | ארוסתו של שפ |

פרסים
-----

* מועמדות לפרס אוסקר לעיצוב ההפקה הטוב ביותר.
* מועמדות לפרס אוסקר לעיצוב התלבושות הטוב ביותר.
* מועמדות לפרס גלובוס הזהב לסרט הטוב ביותר - קומדיה או מוזיקלי.

קישורים חיצוניים
----------------

* "כישופי אהבה", במסד הנתונים הקולנועיים IMDb (באנגלית)
* "כישופי אהבה", באתר נטפליקס
* "כישופי אהבה", באתר AllMovie (באנגלית)
* "כישופי אהבה", באתר Rotten Tomatoes (באנגלית)
* "כישופי אהבה", במסד הנתונים הקולנועיים KinoPoisk (ברוסית)
* קדימון לכישופי אהבה, באתר יוטיוב
* כישופי אהבה, באתר TCM
* פעמון, ספר ונר, באתר סריטה
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**כח משיכה** הוא  סרט קומדיה רומנטית ישראלי משנת 1989 בבימויו של נפתלי אלטר, עם חנן גולדבלט, אירית אלטר ואלונה קמחי בתפקידים הראשיים.

התסריט נכתב על ידי נפתלי אלטר וחגית רכבי והוא מתאר משולש אהבה בין גבר הנמשך לשתי נשים והבעיות המתעוררות מכך.

תקציר העלילה
------------

ילי ברגר (חנן גולדבלט) הוא בן 40, נשוי לדפנה (אירית אלטר) ולהם בת מתבגרת - רוני (ליאת פאריס), ובן - אורי (רן אפלברג). הוא בעל חברה להפקת סרטוני פרסומת ביחד עם חברו הקרוב אריק (איציק וינגרטן).

דפנה עובדת כמיילדת ומדריכה זוגות בביתם לקראת לידה.

דפנה מארגנת לילי מסיבת הפתעה ליום הולדתו ה-40 ובין המוזמנים הוא מבחין בבחורה בלונדית יפה בשם נגה (אלונה קמחי) ו"נדלק" עליה.

ילי שהיה עד אז איש משפחה למופת נקלע למצב שאין לו שליטה עליו. הוא נמשך באופן כפייתי לנגה. אריק מבחין במצוקתו ומבקש לעזור לו על ידי מכון כושר וחתירה בירקון, אבל גם לו יש בעיות עם אשתו דליה (עפרה וינגרטן).

נגה היא רווקה בשנות ה-30 עובדת בחברת הייטק וילי נמשך אליה ומוכן לאבד הכל למענה. היא נענית לו והוא מודיע לדפנה ההמומה, כי התאהב בנגה והחליט לעזוב את הבית.

דפנה מיילדת יולדת צעקנית (רולנדה שגרן) ולידה בעלה העצבני (מנחם זילברמן). היא מספרת לרופא המיילד (שמוליק טנא) על בעיותיה והוא מנסה להתחיל איתה.

נגה נוסעת ללימודים בבוסטון וילי עצוב. דפנה לא רוצה להרוס את משפחתה. היא מתקשרת לנגה ומזמינה אותה לחזור לארץ ולהתגורר בביתם והיא מסכימה.

נגה מתמקמת בדירתם ומסתדרת יפה עם הילדים. את אורי היא מדריכה במחשבים ולדליה היא פותרת את הבעיות עם החבר שלה דורון (שמוליק מילר).

שלושת המבוגרים ישנים בחדרים נפרדים וילי נדרש לספק את שתי הנשים ומתמוטט מעייפות.

לבסוף מציע ילי לדפנה לנסוע לחופשה במלון בחבצלת השרון כדי להתאושש. הם רוכבים על סוסים ונחים במיטה. דפנה שואלת אותו אם הוא חושב על נגה. הוא מהסס ואז היא מזמינה את נגה למיטתם כהפתעה.

ילי נמצא במיטה ביו שתי נשים שצריך לספק אותן. לקראת שחר הנשים נרדמות וילי בשארית כוחותיו אורז את חפציו ובורח משם.

צוות השחקנים
------------

| שם השחקן/ית | שם הדמות | הערות |
| --- | --- | --- |
| חנן גולדבלט | ילי ברגר |  |
| איציק וינגרטן | אריק |  |
| אירית אלטר | דפנה ברגר |  |
| עפרה וינגרטן | דליה |  |
| אלונה קמחי | נגה |  |
| ליאת פאריס | רוני ברגר | בתם של ילי ודפנה |
| רן אפלברג | אורי ברגר | בנם של ילי ודפנה |
| דב נבון | ארז | דובר הביטוח הלאומי |
| מנחם זילברמן | בעלה של היולדת |  |
| רולנדה שגרן | יולדת |  |
| אמנון ברנזון | אריה | בעל בית מלון |
| שמוליק טנא | רופא |  |
| שמוליק מילר | דורון | חבר של רוני |
| נתן נתנזון | במאי פרסומות |  |

קישורים חיצוניים
----------------

* "כח משיכה", במסד הנתונים הקולנועיים IMDb (באנגלית)
* "כח משיכה", באתר ספר הקולנוע הישראלי
* "כח משיכה", באתר אידיבי
* "כח משיכה", במסד הנתונים הקולנועיים KinoPoisk (ברוסית)
* כח משיכה, בספר הקולנוע הישראלי
* כח משיכה, במיזם "אישים" לתיעוד היצירה הישראלית
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**יומן חוף ברייטון** (באנגלית: **Brighton Beach Memoirs**) הוא סרט קולנוע אמריקאי משנת 1986, בבימויו של ג'ין סאקס, עם ג'ונתן סילברמן, בלית' דאנר, בוב דישי וג'ודית איווי בתפקידים הראשיים.

התסריט נכתב על ידי ניל סיימון והוא מבוסס על מחזהו "יומן חוף ברייטון" שהועלה בברודוויי ב-1982 וזכה בשני פרסי טוני. זהו המחזה הראשון מטרילוגיית יוג'ין הסמי-אוטוביוגרפית (השני הוא טירונות והשלישי הוא בדרך לברודוויי).

העלילה מתרחשת בשנת 1937 משפחה יהודית בשכונת ברייטון ביץ' ברוקלין מנסה להתמודד עם קשיי הקיום על רקע השפל הכלכלי בארצות הברית. ג'ק, האב, מפרנס בדוחק את משפחתו הכוללת את אשתו קייט, שני בניו יוג'ין וסטנלי וכן את אחות אשתו האלמנה ושתי בנותיה. המחזה מסופר מנקודת מבטו ולבטי התבגרותו של בנו יוג'ין בן ה-15. ג'ונתן סילברמן גילם את דמותו של יוג'ין גם בתיאטרון גם כן בבימויו של ג'ין סאקס.

יוג'ין כותב יומן על קורות משפחתו ומשתף את הצופה ברגשותיו לאורך כל הסרט.

תקציר העלילה
------------

משפחת ג'רום היהודית, גרה בדירה צפופה בברייטון ביץ' - האב ג'ק (בוב דישי), האם קייט (בלית' דאנר), הבן סטנלי (בריאן דילינג'ר) בן ה-18 והבן הצעיר יוג'ין (ג'ונתן סילברמן) בן ה-15. אתם גרות גם בלנש (ג'ודית איווי) אחותה האלמנה של קייט ובנותיה נורה (ליסה וולץ) בת ה-16 ולורי (סטייסי גליק) בת ה-13.

האב עובד קשה כסוכן בדים ובגדים לחגיגות ילדים. סטנלי עובד במפעל לכובעים רב עם הבוס, מפוטר משם, משקיע את כספו בהימור בסנוקר ומאבד אותו. הוא מדריך את יוג'ין בכל הקשור להתבגרות מינית ואוננות. יוג'ין רושם הכל ומתעתד להיות סופר. בינתיים הוא מציץ לשכנה ומתענג על צילום של בחורה עירומה שסטנלי מספק לו.

לורי רוצה להיות שחקנית ולהפסיק את לימודיה. בלנש מסרבת וג'ק לא רוצה להתערב ולבסוף היא בורחת מהבית אך חוזרת.

מר מרפי (ג'יימס הנדי) מחזר אחרי בלנש והיא נענית לו למרות אזהרותיה של קייט שהוא שתיין כרוני. בלנש מתעתדת לצאת אתו לפגישה במסעדה אבל מתברר שהיה מעורב בתאונת דרכים ועלול לעמוד לדין על שכרות. קייט מוכיחה את אחותה על כך והן רבות ומחליפות האשמות והעלבות עוד מתקופת ילדותן, מי הייתה יפה יותר ואת מי ההורים חיבבו יותר. בלנש בוכה ורוצה לעזוב ולמצוא עבודה.

ג'ק מפוטר מעבודתו בגלל השפל הכלכלי ומתחיל לעבוד קשה בלילה כנהג מונית. הוא לוקה בהתקף לב שמרתק אותו לבית. ג'ק מודאג מהחדשות על הנעשה באירופה וממשפחת בן דודו שנתקלת בקשיים לצאת משם.

סטנלי עוזב את הבית כדי להתגייס אך ברגע האחרון לפני החתימה הסופית, הוא מתחרט וחוזר הביתה לשמחת כולם.

לבסוף כולם שמחים בדירה וג'ק מקבל מכתב מבן דודו כי הצליח לצאת לצאת מאירופה ולעלות עם משפחתו על אנייה בדרך לניו יורק.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ג'ונתן סילברמן | יוג'ין ג'רום |  |
| בלית' דאנר | קייט ג'רום | האם |
| בוב דישי | ג'ק ג'רום | האב |
| ג'ודית איווי | בלנש | אחותה של קייט |
| בריאן דילינג'ר | סטנלי ג'רום |  |
| סטייסי גליק | לורי | בתה של בלנש |
| ליסה וולץ | נורה | בתה הבכורה של בלנש |
| ג'יימס הנדי | פרנק מרפי | מחזר של בלנש |

קישורים חיצוניים
----------------

* "יומן חוף ברייטון", במסד הנתונים הקולנועיים IMDb (באנגלית)
* "יומן חוף ברייטון", באתר AllMovie (באנגלית)
* "יומן חוף ברייטון", באתר Rotten Tomatoes (באנגלית)
* "יומן חוף ברייטון", באתר Box Office Mojo (באנגלית)
* "יומן חוף ברייטון", במסד הנתונים הקולנועיים KinoPoisk (ברוסית)
* קדימון ליומן חוף ברייטון, באתר יוטיוב
* יומן חוף ברייטון, באתר TCM
**תאודור גברה סלאסי** (בצ'כית: **Theodor Gebre Selassie**, נולד ב-24 בדצמבר 1986 בטשביץ' שבצ'כוסלובקיה) הוא כדורגלן עבר צ'כי ששיחק בעמדת המגן הימני.

חיים אישיים
-----------

אביו של גברה סלאסי נולד באתיופיה, והיגר לצ'כוסלובקיה כדוקטור לרפואה, בתקופה בה שרר קומוניזם בצ'כוסלובקיה. אמו של גברה סלאסי היא צ'כית, ואחותו משחקת בנבחרת כדוריד הנשים של צ'כיה. גברה סלאסי עצמו נולד בצ'כוסלובקיה, ובבגרותו קיבל חינוך גבוה וכמעט נטש את הכדורגל כדי להתקדם באקדמיה, אך נשאר לבסוף בכדורגל.

קריירת מועדונים
---------------

גברה סלאסי החל שיחק בשנות נעוריו במועדונים ולקה מזיריצ'י וויסוצ'ינה ייהלבה, כאשר גם בתחילת קריירת הבוגרים שלו הוא שיחק ביילהבה והושאל בחזרה למזיריצ'י. בעונת 2007/08 עבר לשחק בסלביה פראג, שם שיחק עונה אחת בלבד, בה זכה באליפות ליגת העל הצ'כית. בתום עונה זו עבר לסלובן ליברץ, שם שיחק שלוש עונות והפך לשחקן מפתח בקבוצה. בעונת 2011/12 זכה גברה סלאסי באליפות נוספת, הפעם עם סלובן ליברץ. בתום עונה זו, לאחר הצלחתו בקבוצה וביורו 2012, עזב גברה סלאסי את ליברץ לאחר שהבקיע שמונה שערי ליגה ב-97 הופעות וחתם בורדר ברמן לארבע שנים. במשחק הבכורה של גברה סלאסי בורדר ברמן, באוגוסט 2012, הוא הבקיע שער שוויון בהפסד הליגה 1–2 לבורוסיה דורטמונד. בהמשך, הפך גברה סלאסי לשחקן הרכב קבוע בורדר ברמן, כאשר הוא משתף פעולה בהגנת הקבוצה עם קלמנס פריץ, אסאני לוקימיה וסנטיאגו גרסיה. ביוני 2021 חזר לאחר 9 שנים בורדר ברמן לסלובן ליברץ.

קריירה בינלאומית
----------------

גברה סלאסי הוא השחקן הראשון בעל השורשים האפריקאים שמשחק בנבחרת צ'כיה. הופעת הבכורה שלו נערכה בתיקו 0-0 מול נבחרת פרו במסגרת גביע קירין. גברה סלאסי השתתף עם נבחרת צ'כיה ביורו 2012 בו הודחה צ'כיה ברבע הגמר על ידי נבחרת פורטוגל, והציג יכולת טובה. במשחק מול נבחרת רוסיה בשלב הבתים של יורו 2012, ספג גברה סלאסי קריאות גזעניות מאוהדי רוסיה, במשחק בו ניצחה רוסיה בתוצאה 1–4. את שערו הבינלאומי הראשון הבקיע גברה סלאסי במוקדמות מונדיאל 2014 בניצחון 1–3 על נבחרת מלטה, אך כשל להעפיל עם הנבחרת למונדיאל 2014 עצמו.

תארים
-----

עם סלביה פראג:

* אליפות ליגת העל הצ'כית: 2007/08

עם סלובן ליברץ:

* אליפות ליגת העל הצ'כית: 2011/12

קישורים חיצוניים
----------------

ויקישיתוף מדיה וקבצים בנושא **תאודור גברה סלאסי** בוויקישיתוף
* תאודור גברה סלאסי, ברשת החברתית אקס (טוויטר)
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt

הערות שוליים
------------

1. ↑  עוזי דן, הגעת רחוק, עכשיו תתחיל לרוץ, באתר הארץ, 21 ביוני 2012

| **נבחרת צ'כיה – יורו 2012** |
| --- |
| 1 צ'ך • 
2 גברה סלאסי • 
3 קאדלץ • 
4 סוכי • 
5 הובניק • 
6 סיבוק • 
7 נציד • 
8 לימברסקי • 
9 רזק • 
10 רוסיצקי • 
11 פטרז'לה • 
12 ראיטורל •
13 פלאשיל • 
14 פילאר •
15 בארוש •
16 לשטובקה •
17 הובשמן •
18 קולר •
19 ייראצ'ק •
20 פקהארט •
21 לאפאטה •
22 דרידה •
23 דרובני •
מאמן: בילק | צ'כיהצ'כיה |

| **נבחרת צ'כיה – יורו 2016** |
| --- |
| 1 צ'ך • 
2 קדראבק • 
3 קאדלץ • 
4 גברה סלאסי • 
5 הובניק • 
6 סיבוק • 
7 נציד • 
8 לימברסקי • 
9 דוצ'קאל • 
10 רוסיצקי • 
11 פודיל • 
12 שקודה •
13 פלאשיל • 
14 קולר •
15 פאבלקה •
16 ואצליק •
17 סוכי •
18 שוראל •
19 קרייצ'י •
20 סקאלאק •
21 לאפאטה •
22 דרידה •
23 קובק •
מאמן: ורבה | צ'כיהצ'כיה |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**כפי שתרצה בי** (באנגלית: **As You Desire Me**) הוא סרט קולנוע אמריקאי משנת 1932 עם גרטה גרבו ומלווין דאגלס בתפקידים הראשיים. זה הרושון מתוך שלולשת הסרטים בהם הופיעו יחד. הם הופיעו שוב בנינוצ'קה (1939) ובאישה דו פרצופית (1941) שהיה הסרט האחרון של גרבו.
התסריט מבוסס על המחזה Come tu mi vuoi של לואיג'י פירנדלו (1929). הנושא של הסרט - התחזות לאדם אחר לשם רווחים היה השראה למחזה "אנסטסיה" של מרסל מורט שעובד אחר כך לסרט אנסטסיה בכיכובה של אינגריד ברגמן.

תקציר העלילה
------------

בודפשט 1925, זארה (גרטה גרבו) היא זמרת מבוקשת במועדונים וגברים רבים עוגבים עליה. היא מתגוררת באחוזתו של הסופר העשיר קרל סאלטר (אריך פון שטרוהיים) ומשמשת כפילגשו. היא אינה מרוצה מחייה ופורקת את דיכאונה בשתיית אלכוהול.

יום אחד מגיע לאחוזה צייר בשם טוני (אוון מור) ואומר כי זארה היא למעשה רוזנת איטלקייה בשם מריה וכי במלחמת העולם הראשונה, בשנת 1915 פרצו חיילים לאחותה שדדו אותה והתעללו בנשים ומאז היא נעלמה. הוא בטוח כי זארה היא מריה היות שצייר אותה בעבר ומכיר היטב את פניה.

בתחילה זארה מסתייגת מההסבר הזה ומסרבת לעזוב אבל לאחר זמן מה היא מסכימה כי ברצונה לעזוב את הסופר. סאלטר כועס, יורה עליה ופוצע אותה בזרועה אך הם נמלטים ממנו בדרך לרומא.

ברונו וארלי (מלווין דאגלס) בעלה של מריה, הוא כעת קצין בצבא האיטלקי. הוא מקבל בשמחה את הידיעה ומחכה למריה בתחנת הרכבת ביחד עם אחותו לנה (רפאלה אוטיאנו). היא מוצאת חן בעיני ברונו ואחותו אך אינה מכירה אותם "כי זיכרונה אבד".

ברונו ו"מריה" מתאהבים אף על פי שזהותה האמיתית לא ברורה. למקום מגיע סאלטר ומגלה ל"מריה" כי בעצם כל זה הוא תחבולה של ברונו לא לאבד את האחוזה הרשומה על שם אשתו. סאלטר מביא למקום אישה מסנטוריום לחולי נפש וטוען שהיא מריה האמיתית אבל חקירה קצרה של ברונו שוללת זאת.

לבסוף אומרת "מריה" לברונו שהיא אוהבת אותו ושיקבל אותה כמו שהיא כפי שהוא רוצה והם מתחבקים.

צוות השחקנים
------------

| שם השחקן/ית | שם הדמות | הערות |
| --- | --- | --- |
| גרטה גרבו | זארה/מריה | זמרת |
| מלווין דאגלס | ברונו וארלי | רוזן איטלקי |
| אריך פון שטרוהיים | קרל סאלטר | סופר |
| אוון מור | טוני | צייר |
| ראפאלה אוטיאנו | לנה | אחותה של מריה |

קישורים חיצוניים
----------------

* "כפי שתרצה בי", במסד הנתונים הקולנועיים IMDb (באנגלית)
* "כפי שתרצה בי", באתר AllMovie (באנגלית)
* "כפי שתרצה בי", במסד הנתונים הקולנועיים KinoPoisk (ברוסית)
* כפי שתרצה בי, באתר Pre-Code
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**לא בת 17** הוא סרט קולנוע ישראלי משנת 2003 בבימויו של יצחק צפל ישורון. זה סרט המשך לסרטו נועה בת 17 משנת 1982.

גיבורי הסרט הראשון שחוו את משבר הפילוג בקיבוץ המאוחד חוזרים למסך למשבר הקיבוצים בשנות ה-90.

הצילומים נערכו בקיבוצים אייל וחורשים.

הסרט זכה בפרס הסרט הטוב ביותר בפסטיבל הסרטים הבינלאומי חיפה ב-2003.

תקציר העלילה
------------

מזכיר התק"ם (אבי קליינברגר) מודיע לחברי הקיבוץ כי הקיבוץ שקוע בחובות כבדים וכדי להצילו הוא מציע כי קשישים שמעבר לגיל הפנסיה, יעזבו את הקיבוץ, במקומם, לפי ההצעה, יובאו צעירים שיזרימו דם חדש לקיבוץ ולכוח העבודה שלו. הקשישים ייקלטו על ידי קיבוצים מבוססים או בבית אבות או על ידי משפחותיהם בעיר.

שרגא (שמואל שילה) מתפרץ לדבריו ומתחיל לשיר את המנון האינטרנציונל.

שרגא נשוי לקלרה (דינה דורון) אך מנהל מערכת יחסים חשאית עם ברכה (עידית צור). ברכה היא אלמנה החיה לבדה. בתה נועה (דליה שימקו) היא רופאה הגרה לבדה באמסטרדם לאחר שבעלה מנחם נפטר ובתה שרי (מאיה מרון) מטיילת בהודו.

קשישי הקיבוץ מקימים אוהל מחאה נגד ההחלטה לגרשם. באוהל נמצאים שרגא, נחמיה (דודיק סמדר), יחיאל (יהודה אפרוני) ואשתו מינה (רות פרחי). שרגא גם דואג לבקר מדי פעם את הקשיש ברנר (יהודה פוקס) התומך במאבקם אך חולה ומחובר למכשיר חמצן.

קלרה לוחצת על שרגא לעבור לבית אבות אך שרגא מסרב. ראובן (רוני בוקסבאום) הוא חתנם, בעלה לשעבר של בתם המנוחה מירל'ה. הוא איש עסקים עשיר ושולח להם מדי פעם דולרים.

קלרה מגלה את קשריו של שרגא עם ברכה והוא מודה בדבר. היא מנסה להתאבד על ידי שתיית כדורים אך ניצלת. נועה מגיעה לקיבוץ לפי בקשתה של ברכה וכן גם ראובן ומאיה. נועה מגלה לשרי כי ראובן הוא אביה הביולוגי והיא נכנסת למשבר נפשי אך מתאוששת.

לבסוף מפרקים את אוהל המחאה, ברנר נפטר וברכה מודיעה שברצונה לעזוב את הקיבוץ ולחיות עם נועה בהולנד.

שחקנים
------

| שחקן | תפקיד |
| --- | --- |
| שמואל שילה | שרגא |
| דינה דורון | קלרה |
| עידית צור | ברכה |
| דליה שימקו | נועה |
| מאיה מרון | שרי |
| רוני בוקסבאום | ראובן |
| יהודה אפרוני | יחיאל |
| רות פרחי | מינה |
| דודיק סמדר | נחמיה |
| יהודה פוקס | ברנר |
| אבי קליינברגר | מזכיר התק"ם |

קישורים חיצוניים
----------------

* "לא בת 17", במסד הנתונים הקולנועיים IMDb (באנגלית)
* "לא בת 17", באתר AllMovie (באנגלית)
* "לא בת 17", באתר Rotten Tomatoes (באנגלית)
* "לא בת 17", באתר ספר הקולנוע הישראלי
* "לא בת 17", באתר אידיבי
* "לא בת 17", במסד הנתונים הקולנועיים KinoPoisk (ברוסית)
* "לא בת 17", במיזם "אישים" לתיעוד היצירה הישראלית
* לא בת 17, באתר סרט
* קליפ מהסרט לא בת 17, באתר יוטיוב

**ביקורות**

* דוד שליט, ‏נועה בת 37, באתר גלובס, 13 בפברואר 2003
* אורי קליין, לנועה אין אידיאולוגיה, באתר הארץ, 19 באוקטובר 2003

הערות שוליים
------------

1. ↑  גואל פינטו, הסרט "לא בת 17" זכה בפסטיבל הקולנוע של חיפה, באתר הארץ, 18 באוקטובר 2003
**כל אהבותי** הוא סרט קולנוע ישראלי מסוגת סרט נעורים וקומדיה רומנטית משנת 1986 בכתיבה ובימוי של יוחנן (חורחה) ולר, עם אלון אבוטבול, רי רוזנפלד ודב נבון בתפקידים הראשיים.

העלילה מתוארת בפלשבק והיא על גבר צעיר שחברתו עזבה אותו והוא נזכר באהובותיו השונות מאז שהיה ילד ומקליד את זכרונותיו במכונת כתיבה.

הסרט לא הצליח והורד מהאקרנים כעבור שבועיים.

פסקול הסרט משובץ בכמה ממיטב השירים הישראליים של המאה ה-20, בהם "אהבה ראשונה" של החלונות הגבוהים, "ואותך" של מתי כספי, "רוקד לקול הבנות" של אפרים שמיר, ו"היא לא תדע" של להקת גזוז.

תקציר העלילה
------------

דניאל (אלון אבוטבול) הוא גבר צעיר בן 22. חברתו סיגל (רי רוזנפלד) עזבה אותו והוא מסתגר בדירתו ומקליד את קורות אהבותיו מאז שהיה ילד. הוא עלה מארגנטינה עם הוריו ואחותו ואביו מתעקש לדבר אתו בספרדית.

דניאל הילד (יניב בן עמי) הוא ביישן ומתקשה להתחיל עם בנות. בבית הספר התיכון מתחבר אליו חברו אורן (דב נבון) שמעודד אותו ואף לוקח אותו לזונה אך הניסיון הראשון אתה לא צולח ושניהם נמלטים משם.

דניאל מכיר את סיגל (רי רוזנפלד) ומתחיל לחזר אחריה. היא לא מוכנה בתחילה ליחסי מין ומסכימה ללוות את דניאל לזונה (אורית אביב) כדי שיגיע אל סיפוקו. לאחר זמן הם נפרדים ודניאל ממשיך להתפרע עם אורן לפני גיוסם.

לאחר זמן חוזר דניאל לסיגל והקשר ביניהם נמשך כשנתיים עד שלפתע היא עוזבת אותו ודניאל מסתגר בחדרו, מקליד את קורות אהבותיו, לוקח אקדח וחושב להתאבד אך סיגל חוזרת בזמן והם מתחבקים.

צוות השחקנים
------------

| שם השחקן/ית | שם הדמות | הערות |
| --- | --- | --- |
| אלון אבוטבול | דניאל |  |
| רי רוזנפלד | סיגל |  |
| דב נבון | אורן |  |
| דורית עדי |  | זונה |
| אורית אביב |  | זונה |
| גילי בן אוזיליו | רותי |  |
| יניב בן עמי | דניאל הצעיר |  |
|

קישורים חיצוניים
----------------

* "כל אהבותי", במסד הנתונים הקולנועיים IMDb (באנגלית)
* "כל אהבותי", באתר ספר הקולנוע הישראלי
* "כל אהבותי", במסד הנתונים הקולנועיים KinoPoisk (ברוסית)
* כל אהבותי, בארכיון הסרטים הישראלי
* כל אהבותי, בספר הקולנוע הישראלי
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**ילדי הסתיו** (באנגלית: **Children of the Fall**) הוא סרט אימה ישראלי שכתב וביים איתן גפני. זהו סרטו העלילתי השני באורך מלא של גפני כבמאי, לאחר צאת סרט הבכורה שלו "בשר תותחים" בשנת 2012.

הסרט הוקרן בישראל לראשונה במסגרת פסטיבל הקולנוע ירושלים ב-15 ביולי 2016. בשנת 2017 הוקרן במסגרת פסטיבל אוטופיה.

הסרט היה מועמד לפרס אופיר בטקס פרסי אופיר לשנת 2018.

תקציר העלילה
------------

בערב יום הכיפורים בשנת 1973, אל הקיבוץ עת רעים שבצפון ישראל, מגיעה **רייצ'ל סטרוד** (נועה מימן), לצורך התנדבות בקיבוץ. רייצ'ל, בת לאב ישראלי ולאם גויה, גדלה רוב חייה בחו"ל וכעת היא מעוניינת להתגייר ולעשות עלייה. היא נחרדת לגלות שהמציאות הישראלית איננה מה שקיוותה שתהיה וכבר ביומה הראשון שוקלת לעזוב, אך רכז המתנדבים בקיבוץ **ירון וינשטיין** (אקי אבני) מצליח לשכנע אותה להישאר. היא מצטרפת אל קבוצת המתנדבים שבקיבוץ, המורכבת מצעירים הוללים ממדינות שונות ברחבי העולם, הפוצחים במסע של כיף וחגיגת הנעורים הכולל סקס וסמים. רייצ'ל מנסה להשתלב בחברה הישראלית, אך המקומיים מפגינים חשדנות כלפיה וכלפי שאר המתנדבים והאידיליה הקיבוצית הופכת אט אט לסיוט קטלני.

שחקנים ודמויות
--------------

| שם השחקן/ית | שם הדמות | אודות הדמות |
| --- | --- | --- |
| נועה מימן | רייצ'ל סטרוד |  |
| אקי אבני | ירון וינשטיין |  |
| רפי אדיר | אברהם סטרוד |  |
| יפית שלו | סלינה |  |
| יפתח אופיר | ג'ף |  |
| דני לשמן | בובי |  |
| מייקל איירונסייד | סאם |  |
| תמרה קלינגון | נטליה |  |
| רוני דותן | סוזן |  |
| יותם ישי | מרטין |  |
| ענת עצמון | צילה |  |
| נועה לזר קינן | גליה |  |
| טל מחין | אניקה |  |
| יניב עדני | דני |  |
| עידן ברקאי |  | חייל |
| יובל ינאי |  | דוקטור |
|

קישורים חיצוניים
----------------

* "ילדי הסתיו", במסד הנתונים הקולנועיים IMDb (באנגלית)
* "ילדי הסתיו", באתר ספר הקולנוע הישראלי
* "ילדי הסתיו", באתר אידיבי
* "ילדי הסתיו", במסד הנתונים הקולנועיים KinoPoisk (ברוסית)
* "ילדי הסתיו", במיזם "אישים" לתיעוד היצירה הישראלית

ביקורות
* Children of the Fall Review – This Israeli Slasher Gets Political, באתר Dread Central

הערות שוליים
------------

1. ↑
2. ↑
**רוזלינה טראן ליידסטר** (באנגלית: **Rosalina Tran Lydster**; נולדה ב-16 בספטמבר 1962) היא מעצבת תכשיטים וייטנאמית-אמריקאית. היא הייתה מעצבת משותפת של הכתר בתחרות מיס יוניברס 2008.

רוזלינה ליידסטר נולדה בווייטנאם להאי וו, צורפת של הגברת הראשונה של וייטנאם וחברות אחרות מסייגון. אביה היה אדריכל מיומן. המשפחה הייתה בעלת עסק תכשיטים אשר התאים ללקוחות יוקרתיים. בהמשך הם עברו לארצות הברית בשנות ה-70 והמשיכו בעסקי התכשיטים בסן פרנסיסקו. ליידסטר למדה עסקים באוניברסיטת המדינה של סן פרנסיסקו (אנ') והמשיכה בלימודים במכון לאופנה לעיצוב ומרצ'נדייז.

קריירה
------

לאחר סיום הלימודים, ליידסטר החלה את הקריירה שלה כבנקאית השקעות בחברה גדולה בוול סטריט. היא עיצבה טבעות חתונה ותכשיטים אחרים לחברים עד שהחליטה להקים את חברת התכשיטים שלה בשנת 2001. בשנת 2005 היא נבחרה כאחת התכשיטניות הרשמיות לטקס פרסי אוסקר ה-78 ב-2006. בשנת 2008 נבחר ליידסטר כמעצבת המשותפת לתחרות מיס יוניברס 2008 וכשופטת מקדימה לתחרות מיס יוניברס 2009.

הערות שוליים
------------

1. 1 2  Kam, Nadine (1 בדצמבר 2005). "Rosalina just wants to have fun, and it shows in her whimsical gems". *Honolulu Star-Bulletin*. `{{cite news}}`:  (עזרה)
2. ↑  Nishioka, Joyce (22 באוגוסט 2003). "Bijoux, Bijoux". *AsianWeek*. אורכב מ-המקור ב-13 בדצמבר 2013. נבדק ב-2013-12-07. `{{cite news}}`:  (עזרה)
3. ↑  Wickell, Carly (2013-11-13). "Jewelry by Rosalina Lydster". Jewelry.about.com. אורכב מ-המקור ב-2013-12-11. נבדק ב-2013-12-07.
4. ↑  "Miss Universe Crown Contains Over 1,000 Precious Gems". 7 ביולי 2008. נבדק ב-17 ביוני 2018. `{{cite web}}`:  (עזרה)
5. ↑  "Rosalina Lydster Partners with National Hospice Foundation" (Press release). National Hospice Foundation. 3 באפריל 2009. אורכב מ-המקור ב-13 בדצמבר 2013. `{{cite press release}}`:  (עזרה)
6. ↑  "Members: Rosalina Lydster". missuniverse.com. אורכב מ-המקור ב-21 באפריל 2011. נבדק ב-2013-12-07. `{{cite web}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רוזלינה ליידסטר"**.
שגיאות פרמטריות בתבנית:סרט   
פרמטרים ריקים [ קישור ] לא מופיעים בהגדרת התבנית 

**ראש העיר קסטרברידג'** (באנגלית: **The Mayor of Casterbridge**) היא מיני-סדרה בריטית משנת 1978, עיבוד לרומן באותו שם מאת תומאס הרדי. התסריט נכתב בידי דניס פוטר, ובתפקידים הראשיים הופיעו אלן בייטס בתפקיד מייקל הנצ'רד, ואנה מאסי בתפקיד לוסטה. הסדרה בת שבעה החלקים מביאה את סיפורו של מייקל הנצ'רד נווד עני, המוכר את אשתו ברגע של שכרות, עלייתו עד למעמד ראש העיר קסטרברידג' ונפילתו.

הסדרה שודרה בישראל בשנת 1979 בערוץ הראשון.

תקציר עלילה
-----------

מייקל וסוזן הנצ'רד מגיעים ליריד בחיפוש אחר עבודה ומקום מגורים. ברגע של שכרות הוא מוכר את אשתו ובתו התינוקת למלח בשם ניוסון. 18 שנה אחר כך סוזן ובתה אליזבת-ג'יין מגיעות לקסטרברידג' ומגלות שהנצ'רד הוא ראש העיר. הנצ'רד מאמין שאליזבת-ג'יין היא בתו ובניסיון לכפר על מעשיו הוא נושא לאשה את סוזן.
לעיר מגיע צעיר בשם דונלד פארפריי ועד מהרה הופך להיות יד ימינו של הנצ'רד.

הנצ'רד מקנא בפרפריי, הן בשל ידידותו עם אליזבת-ג'יין והן בשל הפופולריות שלו. פארפריי מפוטר ומקים עסק מתחרה לזה של הנצ'רד. מצבה הבריאותי של סוזן מדרדר, והיא מתה.

כשנודע להנצ'רד שאליזבת-ג'יין אינה בתו, הוא משנה את יחסו אליה. היא עוזבת את ביתו ומתגוררת בביתה של לוסטה טמפלמן, כבת לוויה. לוסטה היא אהובתו לשעבר של הנצ'רד, שכמעט נשאה לו, אך הוא נשא לאשה את סוזן. אחרי מותה של סוזן הנצ'רד מחזר שוב אחרי לוסטה, אבל היא נמשכת אל פארפריי. עסקיו של הנצ'רד הולכים מדחי אל דחי ואילו עסקיו של פארפריי משגשגים.

הנצ'רד מוכרז כפושט רגל. הוא מפר את נדר ההינזרות משתייה שגזר על עצמו ומתחיל לשתות לשכרה. פארפריי שהיה לראש העיר במקומו מקבל אותו לעבודה אצלו כשכיר. לוסטה, אהובתו לשעבר של הנצ'רד ואשתו בהווה של פארפריי, חוששת שהנצ'רד יתן את מכתבי האהבה שלה לבעלה. הוא נענה לבקשתה ומחזיר לה את המכתבים שברשותו, בלי לדעת שאחדים מהם נגנבו ממנו.

הנצ'רד מנסה למשוך את פארפריי לתגרה, אך כשנופלת לידו ההזדמנות הוא אינו מסוגל להורגו. מכתבי לוסטה מגיעים לידי תושבי המקום והם מארגנים תהלוכה עם בובות בדמותה ובדמות הנצ'רד. לוסטה רואה את הבובות ומתה מבהלה. הנצ'רד ואליזבת-ג'יין מתפייסים, ואז מופיע ניוסון שמתברר שהוא בחיים ושואל על בתו. הנצ'רד אומר לאביה שהיא מתה.

ניוסון מגיע לקסטרברידג' ומגלה כי אליזבת-ג'יין לא מתה. הנצ'רד יוצא לגלות לחפש עבודה. הוא חוזר כדי להיות נוכח ביום החתונה של אליזבת-ג'יין, ומביא לכלה מתנה - ציפור בכלוב. אך היא אינה מוכנה לסלוח לו על ניסיונו למנוע את פגישתה עם אביה. ברגע של חרטה היא יוצאת לחפש אותו, אך מאחרת את המועד, הנצ'רד כבר מת בבקתה נידחת.

צוות השחקנים
------------

* אלן בייטס - מייקל הנצ'רד
* ג'נט מאו - אליזבת-ג'יין
* ג'ק גאלוויי - דונלד פארפריי
* אנה מאסי - לוסטה טמפלמן / פארפריי
* אן סטאליברס - סוזן הנצ'רד
* ריצ'רד אוונס - ריצ'רד ניוסון
* רונלד לייסי - ג'ושוע ג'ופ
* פיטר בורק - אייבל ויטל
* אוויס באנייג' - גברת גודאינף

הפקה
----

הסדרה צולמה בקורפה קאסל (אנ') שבמחוז דורסט באנגליה, ובמחוז דבון.

קישורים חיצוניים
----------------

* "ראש העיר קסטרברידג'", במסד הנתונים הקולנועיים IMDb (באנגלית)
* "ראש העיר קסטרברידג'", במסד הנתונים הקולנועיים KinoPoisk (ברוסית)
* פיטר ו. אלינגהם, העיבוד הטלוויזיוני מ-1978 של דניס פוטר לרומן "ראש העיר קסטרברידג'" מאת תומאס הרדי באתר The Victorian Web (באנגלית)
* "ראש העיר קסטרברידג'" באתר BFI Screenonline

הערות שוליים
------------

1. ↑  אתרי צילום של "ראש העיר קסטרברידג'" באתר IMDb
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**לא פראייר של אף אחד** (באנגלית: **Nobody's Fool**) הוא סרט קולנוע אמריקאי מסוגת דרמה קומית משנת 1994 בכתיבה ובימוי של רוברט בנטון, עם פול ניומן, ג'סיקה טנדי ומלאני גריפית בתפקידים ראשיים.

התסריט מבוסס על ספר בשם זה מאת ריצ'רד רוסו משנת 1993. העלילה מתרחשת בעיירה הפיקטיבית North Bath צפונית לניו יורק בתקופה חג המולד כשהעיירה מכוסה בשלג.

זה סרטה האחרון של ג'סיקה טנדי והסרט הזה מוקדש לזכרה.

פול ניומן היה מועמד לפרס אוסקר לשחקן הטוב ביותר, לפרס גלובוס הזהב לשחקן הטוב ביותר - סרט דרמה וזכה בפרס דב הכסף בפסטיבל הסרטים הבין-לאומי בברלין.

רוברט בנטון היה מועמד לפרס אוסקר לתסריט המעובד הטוב ביותר ולפרס דוב הזהב.

תקציר העלילה
------------

דונלד "סאלי" סאליבן (פול ניומן) הוא גרוש כבן 60 המתגורר בביתה של מורתו לשעבר בריל פיפלס (ג'סיקה טנדי). הוא עובד כפרילנסר בעבודות תחזוקה אצל קרל רובוק (ברוס ויליס) בעזרתו של ראב סקוויירס (פרויט טיילור וינס) ומתעסק עם פרודתו של קרל, טובי רובוק (מלאני גריפית).

את זמנו החופשי הוא מבלה בשתייה ובמשחק קלפים בפאב של בירדי (מרגו מרטינדייל).

סאלי תובע את קרל על פגיעה בברכו בעת עבודה אצלו אבל עורך הדין שלו (ג'ין סאקס) נכשל בתביעה וסאלי מתנקם ברובוק על ידי גניבת מפוח השלג שלו. רובוק מחזיר זאת לרשותו, מגדר את החלקה וממקם שם כלב אלים אך סאלי מסמם את הכלב וגונב שוב את המפוח...

לעיירה מגיע בנו פיטר (דילן וולש) עם אשתו שארלוט (קתרין דנט) ושני ילדיו. הם מתאכסנים בבית גרושתו של סאלי ורבים כל הזמן. סאלי מתחבר לנכדו וויל (אלכסנדר גודווין) בן העשר.

בנה של בריל הוא הבנקאי העשיר קלייב פיפלס (ג'וסף סומר). הוא רוצה לשלוח את אמו לבית אבות, לזרוק את סאלי מהמקום ולבנות שם פארק שעשועים. תושבי העיירה קונים מניות בחברה שהקים אבל מסתבר שהמשקיע הוא רמאי וקלייב נאלץ להסתלק מהעיירה.

סאלי מסתכסך עם השוטר המקומי ריינר (פיליפ סימור הופמן) חובט בו ונכנס למעצר. פיטר משחרר אותו בערבות. כשסאלי נמצא בתחתית, משחק לו מזלו על ידי זכייה בהימורי מרוץ סוסים בסכום של 5000 דולר.

גב' פיפלס לוקה בשבץ מוחי וסאלי מאשפז אותה ודואג לה. היא אוהבת אותו יותר מבנה. טוני רוצה לצאת אתו לחופשה בהוואי אך הוא מעדיף להישאר.

צוות השחקנים
------------

| שם השחקן/ית | שם הדמות | הערות |
| --- | --- | --- |
| פול ניומן | דונלד "סאלי" סאליבן |  |
| ג'סיקה טנדי | בריל פיפלס |  |
| ברוס ויליס | קארל רובוק |  |
| מלאני גריפית | טוני רובוק |  |
| דילן וולש | פיטר סאליבן |  |
| פיליפ סימור הופמן | ריינר | שוטר |
| מרגו מרטינדייל | בירדי | מוזגת |
| פרויט טיילור וינס | ראב סקוויירס |  |
| ג'ין סאקס | וירפלי | עורך דין |
| אלכסנדר גודווין | וויל סאליבן | נכד |
| קתרין דנט | שארלוט סאליבן | אשתו של פיטר |
| ג'וזף סומר | קלייב פיפלס | בנקאי |

קישורים חיצוניים
----------------

* "לא פראייר של אף אחד", במסד הנתונים הקולנועיים IMDb (באנגלית)
* "לא פראייר של אף אחד", באתר נטפליקס
* "לא פראייר של אף אחד", באתר AllMovie (באנגלית)
* "לא פראייר של אף אחד", באתר Rotten Tomatoes (באנגלית)
* "לא פראייר של אף אחד", באתר Box Office Mojo (באנגלית)
* "לא פראייר של אף אחד", באתר אידיבי
* "לא פראייר של אף אחד", באתר Hulu סרטים (באנגלית)
* "לא פראייר של אף אחד", במסד הנתונים הקולנועיים KinoPoisk (ברוסית)
* קדימון לסרט, באתר יוטיוב
* לא פראייר של אף אחד, באתר TCM
פירוש נוסף ערך זה עוסק בספרו של דן בן אמוץ. אם התכוונתם לאלבום הבכורה של הצל, ראו לא שם זין (אלבום).
  
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**לא שם זין** הוא ספרו רב-המכר של דן בן אמוץ שיצא בשנת 1973. הספר עובד לסרט בבימויו של שמואל אימברמן שיצא לאקרנים בשנת 1987. עלילת הסרט שונה במעט מעלילת הספר.

הספר
----

הספר מבקר באופן מסוים את המצב בעת מלחמת ההתשה בו הייתה תחושה של רגיעה בעוד בגבול התחוללה מלחמה עם הזוועות הנלוות לה. מצב זה השתנה עם פרוץ מלחמת יום הכיפורים ב-1973 מספר חודשים לאחר צאת הספר.

הספר והסרט זכו להצלחה גדולה בעת יציאתם. בסרט צפו תוך שלושה חודשים כ-450 אלף צופים, והוא היה מועמד לפרס אוסקר לסרט הזר הטוב ביותר.

שירים מתוך האלבום "לילה לא שקט" של שלמה ארצי ליוו מספר סצנות בסרט.

עלילת הסרט
----------

עיקר עלילת הסרט היא סיפור אהבה שמתחיל בין צעירים לפני גיוס לצה"ל, רפי (איקה זוהר) ונירה (ענת וקסמן), ומסתבך בעקבות פציעתו של רפי במהלך שירותו. רפי, בחור מלא שמחת חיים שהתנדב בצנחנים, שובר את מוֹתנוֹ בתקרית ירי עם מחבלים, והופך למשותק ברגליו, נאלץ ללמוד מחדש כיצד לבצע פעולות גופניות פשוטות כמו ישיבה ועשיית צרכים ונאלץ להתרגל לתדמית החדשה של גופו. הדבר שמציק לו ביותר הוא אי הידיעה לגבי יכולתו המינית. רפי לא יודע אם הוא הפך לאימפוטנט והוא אינו מקבל הדרכה לתפקוד מיני במצב נכותו.

רפי מתרחק מנירה ומסלק אותה מחייו בשל הבושה בתדמית גופו החדשה וחושב שהיא רוצה אותו מתוך רחמים אליו. הוא נמלא חששות, נכנס לדיכאון, שוקל להתאבד. גם משפחתו נכנסת לסחרור. אבי המשפחה (שמואל שילה) מנסה להתאבד ואחיו של רפי, אלי (שמואל וילוז'ני) מציל את האב. ידידו החדש והנכה של רפי, אמנון, מנסה לשדל אותו לבדוק את תפקודו המיני עם זונה, אך רפי מסרב. לאחר שחברו הטוב יגאל נהרג בפיגוע, רפי מחליט להתחיל להשתקם ולהשלים עם תדמית גופו.

בסופו של דבר, רפי משלים עם נכותו, חוזר אל אהובתו, נירה, ומגלה יחד איתה שכושרו המיני לא אבד.

ראו גם
------

* נולד בארבעה ביולי

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **לא שם זין** |

ביקורות על הספר
* דורון רוזנבלום, הדב"א האחרון, דבר, 5 במרץ 1973
* ישראל זמיר, היו אתי בראש אחד, על המשמר, 6 באפריל 1973
* אריאנה מלמד, ההיפי הראשון שלנו, באתר ynet, 8 במרץ 2009
* דן בן-אמוץ, לא הייתי מחזיק מעמד בטירונות בלעדיה, באתר ynet, 22 באפריל 2007 - קטע מהספר

**ביקורות על הסרט**

* מאיר שניצר, יבשה הבלוטה, חדשות, 7 ביולי 1987
* רחל נאמן, ביקורת קולנוע - הנכות משתלמת, כותרת ראשית, 8 ביולי 1987
* עירית שמגר, מה שאנחנו לא רוצים לדעת וחייבים לראות, מעריב, 3 ביולי 1987
* מידע על לא שם זין בקטלוג "מרחב" של הספרייה הלאומית

הערות שוליים
------------

1. ↑  עידית שחורי, רק השחקנים מתרגשים מכיסאות הגלגלים, חדשות, 7 באפריל 1987
2. ↑  תלו את הכפפות, חדשות, 1 באוקטובר 1987
3. ↑  צחי נגה, "לא שם זין־ יוצא לאוסקר, חדשות, 30 באוקטובר 1987
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**"לאט יותר"** הוא סרט קצר שכתב, הפיק וביים אברהם הפנר, בשנת 1967. הסרט נחשב על ידי מבקרי וחוקרי קולנוע ישראלי כאחד מהסרטים הקצרים החשובים והמשפיעים ביותר שנעשו בישראל.
הסרט זכה בפרס הסרט הקצר הטוב ביותר לשנת 1967 בפסטיבל ונציה.

התסריט המקורי של הסרט ראה אור כנספח בספרו של אברהם הפנר "סינימה נייר - עיבודים מספרות לקולנוע" בשנת 1999.

עלילת הסרט
----------

הסרט מתאר משבר בזוגיות רבת שנים דרך מחשבותיה של אשה מזדקנת. האישה רבה עם בעלה לאחר שזה שיקר לה. לאחר חילופי האשמות, יוצאת האישה בטריקת דלת מדירתם. היא הולכת לבית קפה, ובו היא מהרהרת על החיים, הזוגיות והזקנה. הרהוריה נמשכים כאשר היא חוזרת לביתה הריק, ומגלה שבעלה הלך לבדו לסרט. בבדידותה, מחשבותיה הקיומיות ממשיכות לסחוף אותה בין מצבי רוח שונים. היא הולכת לישון, ומתעוררת בבוקר לצד בעלה. הוא מנסה להסביר לה מה קרה, אך היא מסרבת לשמוע. הריב מתחדש והוא יוצא מהבית, היא נשארת שוב לבדה.
הבדידות מובילה אותה פעם נוספת למחשבות נוגות. היא מהרהרת במראה שלה, בפניה המזדקנים וביחסיה למלבושיה. האישה נרדמת במרפסת, וכאשר היא מתעוררת היא מוצאת את בעלה לצידה. הוא מפייס אותה, והיא סולחת לבעלה ומבינה את חשיבותו בחייה.

חשיבות קולנועית
---------------

את התסריט כתב הפנר תוך שימוש במילותיה של סימון דה בובואר מתוך מאמר שפרסמה בכתב העת "זמנים מודרניים". סגנונו הקולנועי של הסרט ייחודי - הוא נטול דיאלוגים לחלוטין, האינטראקציה בין הדמויות מתקיימת דרך מחשבותיה של האישה בלבד ומועברת בקריינות (Voice over). באמצעות הקריינות, האישה מדבבת את הוויכוחים בינה לבין בעלה, כאשר לעיתים דיבוב השיח ייעשה על פני מראה הדמויות המתווכחות אחת עם השנייה, ולעיתים על פני מראה פניהן השותקות ותו לא.

עלילת הסרט משקפת באופן מובהק את המונח שהוטבע שנים אחר כך, הרגישות החדשה. הסיפור ייחודי ויוצא דופן בנוף סרטי הבורקס הקולנועי של שנות השישים - הסרט עוסק באנשים, ביחסים וברגשות מורכבים.
סגנון הבימוי מושפע מסרטי הגל החדש הצרפתי, סגנון אליו התוודע הפנר בעת ששהה בפריז יחד עם חברו אורי זוהר, בתחילת שנות השישים.

כאחד מראשוני הסרטים שהגדירו את "הרגישות החדשה", נחשב סרט זה למכונן בהיסטורית הקולנוע הישראלי.

לקריאה נוספת
------------

* יעקב מלכין, תסריט, **ספרות התסריט: עיונים בצורה ספרותית חדשה**, תל אביב: הוצאת הקיבוץ המאוחד, 1985, עמ' 249–260

קישורים חיצוניים
----------------

* "לאט יותר", במסד הנתונים הקולנועיים IMDb (באנגלית)
* "לאט יותר", באתר ספר הקולנוע הישראלי
* "לאט יותר", באתר אידיבי
* "לאט יותר", במסד הנתונים הקולנועיים KinoPoisk (ברוסית)

הערות שוליים
------------

1. ↑  ריאיון עם אברהם הפנר
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**כוכב השחר** הוא סרט מוזיקלי ישראלי משנת 1980 בבימויו של עקיבא ברקין, עם נועם קניאל ואשר צרפתי בתפקידים הראשיים.

עלילת הסרט מתרכזת סביב נועם קניאל שהיה אז מפורסם בישראל והוא שר בסרט שישה שירים שהולחנו על ידי אביו, אלי קניאל, למילים של אליעוז רבין.

הסרט צולם ביפו העתיקה ובעיקר בנמל יפו.

הסרט והשירים שבו לא זכו להצלחה. זה סרטו היחיד של נועם קניאל בישראל.

תקציר העלילה
------------

אבי (נועם קניאל) הוא נער בגיל ההתבגרות בעל כישרון זמרה. הוא גר בדירה קטנה ביפו עם אביו הדייג שמעון (אשר צרפתי) ואמו סטלה (ז'ניה פונטיין). אבי עוזר לאביו בדיג בלילות ובשווק הדגים ועקב זה הוא מידרדר בלימודים למורת רוחה של אמו.

שמעון ודייגים נוספים מאוימים על ידי חבורת עבריינים שבראשם לוסיין (נסים זוהר) וסמי (יוסף שילוח) שהוא אחיה של סטלה. העבריינים דורשים שכל הדגים ישווקו למפעל שלהם. שמעון מסרב ובתגובה מפוצצים ושורפים את סירת הדייג שלו "כוכב השחר".

שמעון שוקע בשתיית אלכוהול ויושב כל הזמן במסעדה של אליאס (אריה אליאס), משחק קלפים ושותה לשוכרה. המצב בבית מידרדר וסמי מציע לסטלה שתעזוב את בעלה ותעבור עם אבי לגור אצלו. לבסוף היא עוברת לאחיה אך אבי מחליט להישאר ולתמוך באביו. מי שמעודד את אבי הוא ג'ימי (ריפעת טורק) שעובד כדייג וכשחקן כדורגל ומיודד עם אתי (גלית רוטמן).

אבי מחליט לעזור לאביו להשתקם ומתחיל לנצל את כשרון הזמרה שלו כשהוא מופיע בבתי קפה. אליאס מבחין בכושר השירה ומציג אותו לפני אמרגן (יונה אטלס). אבי מצליח ומתפרסם כל הכנסותיו מוקדשות לקניית סירה חדשה לאביו ביחד עם ג'ימי.

סמי מצליח כמעט לשכנע את שמעון לחתום על חוזה לשווק את הדגים למפעל שלו אך ברגע האחרון מצליח אבי לגלות שהוא קשור לעבריינים ושמעון מסרב.

האמרגן מחתים את אבי על חוזה בהסכמת אביו. סטלה שומעת את אבי ברדיו טרנזיסטור ומחליטה לחזור למשפחתה. בסצנה האחרונה אבי, ג'ימי ושמעון עובדים על הסירה החדשה כשמגיעה סטלה ושמעון יוצא לקראתה ומחבק אותה - סוף שמח.

צוות השחקנים
------------

| שם השחקן/ית | שם הדמות | הערות |
| --- | --- | --- |
| נועם קניאל | אבי |  |
| אשר צרפתי | שמעון | אבא דייג |
| אריה אליאס | אליאס | בעל מסעדה |
| יוסף שילוח | סמי | דוד |
| ז'ניה פונטיין | סטלה | אמא |
| ג'ימי טורק | ג'ימי | דייג וכדורגלן |
| גלית רוטמן | אתי | חברה של ג'ימי |
| מלי גולד | סווטלנה | זמרת |
| נסים זוהר | לוסיין | עבריין |
| יונה אטלס |  | אמרגן |
| גברי בנאי |  |  |
| משה איבגי |  |  |
|

קישורים חיצוניים
----------------

* "כוכב השחר", במסד הנתונים הקולנועיים IMDb (באנגלית)
* "כוכב השחר", באתר ספר הקולנוע הישראלי
* "כוכב השחר", באתר אידיבי
* "כוכב השחר", במסד הנתונים הקולנועיים KinoPoisk (ברוסית)
* כל שירי כוכב השחר בביצוע נועם קניאל + קדימון, באתר יוטיוב
* כוכב השחר, בספר הקולנוע הישראלי
* כוכב השחר, באתר אישים
**פניה וגמן שלונסקי** (1899 - 21 ביוני 1974) הייתה פסנתרנית ומלחינה בזמר העברי. לחניה הידועים הם "גן שלנו" ול"רד אלינו אווירון".

ביוגרפיה
--------

שלונסקי נולדה בשנת 1900 בעיירה קריוּקוֹבוֹ (Крюково) הסמוכה לעיר קרמנצ'וג, אז בפלך פולטבה שבתחום המושב של האימפריה הרוסית (במזרח אוקראינה של ימינו), במשפחה יהודית מסורתית ציונית. היא הושפעה מאביה, טוביה שלונסקי, שהיה חסיד חב"ד, פעיל בתנועת ההשכלה ובתנועת חובבי ציון ובעל כישורים מוזיקליים (חיבר בין השאר את הלחן למילות שירו של שאול טשרניחובסקי "אני מאמין"), ומאמה, צפורה, שבצעירותהּ הייתה פעילה בתנועה הסוציאליסטית. לפניה היו שני אחים ושלוש אחיות - אברהם, לימים המשורר הנודע, דב, המלחינה והפסנתרנית ורדינה וזמרת האופרה יהודית (אידה) ומינה.

נישאה לישראל (יוגמן) וגמן, מאנשי העלייה השנייה וממייסדי סולל בונה. בנם היחיד היה הפסנתרן יהלי וגמן (1925–2001).

שלונסקי הייתה פסנתרנית ומלחינה. היא הלחינה את שירי הילדים "לאווירון" ו"גן שלנו", למילותיה של חינגה ליטבאק-סמילר, שהייתה חברת ילדות. התגוררה בבאר שבע ועבדה בתיאטרון לילדים בעיר.

משפחתה: 

|  |  |  |  |  |  |  |
| --- | --- | --- | --- | --- | --- | --- |
|   |   |   |   |   |   | טוביה שלונסקי |
|
|   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |
| דב שלונסקי |   | פניה וגמן שלונסקי |   | ורדינה שלונסקי |   | אברהם שלונסקי |
|
|   |   |   |   |   |   |   |   |
|
| יונתן שלונסקי |   | יהלי וגמן |
|

לחניה
-----

* ״אווירון״ (״רד אלינו אווירון״) - לחן זה שימש מספר שירים נוספים, ובהם: ״בוא אליי פרפר נחמד״, ״טרקטור בא אל החצר״, ״יש בדיר טלה קטן״, ״לפרה האדומה״, ״מי נובח כל הזמן״, פרח לי יפה וורוד״. [דרוש מקור]
* ״גן שלנו״

קישורים חיצוניים
----------------

* פניה וגמן שלונסקי, באתר זמרשת
* מילים לשירים של פניה וגמן שלונסקי, באתר "שירונט"
* קטע קול האזנה לשירי פניה וגמן שלונסקי, באתר זמרשת
* פניה שלונסקי-וגמן, דף שער בספרייה הלאומית

הערות שוליים
------------

1. ↑  מתה פניה וגמן, דבר, 23 ביוני 1974.
2. ↑  משולם עד, דמויות מהנגב: תקופתו של ישראל וגמן, דבר, 25 בדצמבר 1959; מדמויות סולל-בונה בנגב: "החמישים" של ישראל וגמן, דבר, 15 באפריל 1964; מת ישראל וגמן, מותיקי באר-שבע, מעריב, 16 בינואר 1970; ישראל וגמן למנוחות, דבר, 18 בינואר 1970.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007308290505171
* ISNI: 0000 0004 0208 0227
* VIAF: 297173140
* WorldCat (עם VIAF): 297173140

 |